b'\n_START_ARTICLE_\nWilliam Hill\n_START_SECTION_\nIstoric\n_START_PARAGRAPH_\nCompania a fost fondat\xc4\x83 de William Hill \xc3\xaen 1934, \xc3\xaentr-un moment \xc3\xaen care jocurile de noroc erau ilegale \xc3\xaen Marea Britanie. \xc8\x98i-a schimbat proprietarul de mai multe ori, fiind achizi\xc8\x9bionat\xc4\x83 de Sears Holdings \xc3\xaen 1971, apoi de Grand Metropolitan \xc3\xaen 1988 \xc8\x99i apoi de c\xc4\x83tre Brent Walker \xc3\xaen 1989._NEWLINE_\xc3\x8en septembrie 1996, Brent Walker a recuperat 117\xc2\xa3 milioane din cele 685\xc2\xa3 milioane pe care le-a pl\xc4\x83tit pentru William Hill, \xc3\xaen momentul \xc3\xaen care s-a dovedit c\xc4\x83 Grand Metropolitan a exagerat profiturile companiei la momentul v\xc3\xa2nz\xc4\x83rii._NEWLINE_Banca de investi\xc8\x9bii Japonez\xc4\x83 Nomura, a ini\xc8\x9biat o preluare cu 700\xc2\xa3 milioane prin capital privat a companiei William Hill \xc3\xaen 1997, atunci c\xc3\xa2nd Brent Walker a suferit un colaps cu datorii de peste 1,3\xc2\xa3 miliarde dup\xc4\x83 o investiga\xc8\x9bie efectuat\xc4\x83 de Oficiul pentru Fraude Grave, care s-a asigurat c\xc4\x83 doi dintre directori au primit pedepse cu \xc3\xaenchisoarea._NEWLINE_\xc3\x8en februarie 1999, o fluctua\xc8\x9bie propus\xc4\x83 a ac\xc8\x9biunilor pe bursa de valori, a fost abandonat\xc4\x83 din cauza ""dob\xc3\xa2nzii mici"" iar Nomura la r\xc3\xa2ndul s\xc4\x83u a predat compania unor fonduri administrate de companiile cu capital privat Cinven \xc8\x99i CVC Capital Partners, pentru 825\xc2\xa3 milioane._NEWLINE_\xc3\x8en cele din urm\xc4\x83, \xc3\xaen 2002, compania a fost listat\xc4\x83 la Bursa de valori din Londra. \xc3\x8en anul urm\xc4\x83tor, Directorul Executiv David Harding a primit un bonus \xc3\xaen valoare de 2,84\xc2\xa3 milioane, devenind al cincilea cel mai bine pl\xc4\x83tit director de companie din Marea Britanie \xc3\xaen 2003._NEWLINE_Acesta a achizi\xc8\x9bionat stadioanele Sunderland Greyhound Stadium \xc3\xaen 2002 \xc8\x99i Newcastle Greyhound Stadium \xc3\xaen 2003._NEWLINE_\xc3\x8en iunie 2004, Directorul Executiv David Harding a v\xc3\xa2ndut 5,2\xc2\xa3 milioane \xc3\xaen ac\xc8\x9biuni pentru a-\xc8\x99i finan\xc8\x9ba divor\xc8\x9bul, precipit\xc3\xa2nd un declin al capitalului companiei, care a \xc8\x99ters 75\xc2\xa3 milioane din valoarea companiei._NEWLINE_\xc3\x8en 2005, William Hill a cump\xc4\x83rat 624 de agen\xc8\x9bii de pariuri \xc3\xaen Marea Britanie, Republica Irlanda, Insula Man \xc8\x99i Jersey, de la Stanley Leisure pentru suma de 504\xc2\xa3 milioane: \xc3\xaen urma achizi\xc8\x9biei, compania a trecut pentru o perioad\xc4\x83 scurt\xc4\x83 \xc3\xaen prima pozi\xc8\x9bie pe pia\xc8\x9ba de pariuri din Marea Britanie dep\xc4\x83\xc8\x99ind compania Ladbrokes, \xc3\xaen ceea ce prive\xc8\x99te agen\xc8\x9biile, dar nu \xc8\x99i veniturile. Oficiul pentru comer\xc8\x9b echitabil a obligat William Hill s\xc4\x83 v\xc3\xa2nd\xc4\x83 78 din cele 624 de agen\xc8\x9bii Stanley, din cauza temerilor legate de practici anti-concuren\xc8\x9biale._NEWLINE_Pe fondul temerilor c\xc4\x83 William Hill ar fi pl\xc4\x83tit sume necuvenite pentru agen\xc8\x9biile Stanley, compania fost retrogradat\xc4\x83 din Indicele FTSE 100 \xc3\xaen decembrie 2005._NEWLINE_\xc3\x8en 2008, Ralph Topping a fost numit Director Executiv. Dup\xc4\x83 ce a renun\xc8\x9bat la Universitatea Strathclyde auto-declar\xc3\xa2ndu-se un ""nemernic"", Topping \xc8\x99i-a luat o slujb\xc4\x83 de weekend la o cas\xc4\x83 de pariuri William Hill \xc3\xaen apropiere de Parcul Hampden, Glasgow \xc3\xaen anul 1973, \xc8\x99i \xc8\x99i-a croit drum \xc3\xaenspre topul ierarhiei._NEWLINE_\xc3\x8en noiembrie 2008, William Hill a intrat \xc3\xaen parteneriat cu Orbis (mai t\xc3\xa2ziu OpenBet) \xc8\x99i compania de software israelian\xc4\x83 Playtech, pentru a-\xc8\x99i remedia propria insuficien\xc8\x9b\xc4\x83 a opera\xc8\x9biunilor online._NEWLINE_\xc3\x8en conformitate cu termenii acordului, William Hill i-a pl\xc4\x83tit fondatorului Playtech, Teddy Sagi, suma de 144,5\xc2\xa3 milioane pentru diverse active \xc8\x99i companii afiliate. Acestea au inclus mai multe website-uri de cazino online, pe care William Hill continu\xc4\x83 s\xc4\x83 le administreze sub denumirea de WHG. Playtech a ob\xc8\x9binut o participa\xc8\x9bie de 29% \xc3\xaen cadrul noii entit\xc4\x83\xc8\x9bi online William Hill._NEWLINE_Compania a lichidat din contabilitate aproximativ 26\xc2\xa3 milioane atunci c\xc3\xa2nd a renun\xc8\x9bat la fostul lor sistem intern. \xc3\x8en iunie 2009, William Hill a sprijinit Playtech \xc3\xaen ciuda faptului c\xc4\x83 partenerul s\xc4\x83u a pierdut un sfert din valoarea sa la burs\xc4\x83 ca urmare a unui avertisment vizavi de profiturile realizate.\n_START_SECTION_\nOpera\xc8\x9biuni\n_START_PARAGRAPH_\nCompania func\xc8\x9bioneaz\xc4\x83 la nivel mondial, av\xc3\xa2nd aproximativ 16.600 angaja\xc8\x9bi, cu sedii principale \xc3\xaen Marea Britanie, Republica Irlanda \xc8\x99i Gibraltar, oferind servicii de pariere prin telefon \xc8\x99i online, \xc3\xaempreun\xc4\x83 cu cele 2300 de agen\xc8\x9bii de pariuri licen\xc8\x9biate \xc3\xaen Marea Britanie. Este cel mai mare operator din Marea Britanie, reprezent\xc3\xa2nd aproximativ 25% de pe pia\xc8\x9ba din Marea Britanie \xc8\x99i Irlanda. Centrele sale de apel pentru pariere telefonic\xc4\x83, localizate \xc3\xaen Rotherham, South Yorkshire, au preluat 125.000 de pariuri \xc3\xaen cadrul evenimentului Grand National 2007, \xc8\x99i conform datelor companiei, agen\xc8\x9biile sale de pariuri proceseaz\xc4\x83 mai mult de un milion de bilete de pariuri \xc3\xaentr-o zi obi\xc8\x99nuit\xc4\x83._NEWLINE_\xc3\x8en plus fa\xc8\x9b\xc4\x83 de opera\xc8\x9biunile sale cu pariuri online, compania ofer\xc4\x83 jocuri de cazino online, ""jocuri de \xc3\xaendem\xc3\xa2nare"", bingo online \xc8\x99i poker online. De la legea pentru jocurile de noroc din anul 2005, aparatele pentru jocuri de noroc \xc8\x99i-au consolidat profiturile, pentru a contracara sc\xc4\x83derea veniturilor din alte sectoare._NEWLINE_William Hill \xc8\x99i-a lansat propriul canal de televiziune \xc3\xaen 2004, care a durat doi ani, \xc8\x99i ofer\xc4\x83 acum o transmisie intern\xc4\x83 video, \xc3\xaen direct de la Agen\xc8\x9biile lor de pariuri. Aceast\xc4\x83 transmisie este filmat\xc4\x83 \xc3\xaen studiourile din Leeds \xc8\x99i, difuzat\xc4\x83 \xc3\xaen tandem cu transmisiile radio de la casele de pariuri, ofer\xc4\x83 un serviciu unic poten\xc8\x9bialilor microbi\xc8\x99ti._NEWLINE_\xc3\x8en august 2010, William Hill a lansat un program de instruire pentru cei peste 10.000 de angaja\xc8\x9bi ai s\xc4\x83i, \xc3\xaen vederea combaterii activit\xc4\x83\xc8\x9bilor de jocuri de noroc \xc3\xaen r\xc3\xa2ndul minorilor, \xc3\xaen punctele de v\xc3\xa2nzare ale companiei._NEWLINE_Compania a fost criticat\xc4\x83 de c\xc4\x83tre institu\xc8\x9biile Community (sindicat muncitoresc) \xc8\x99i Unite (sindicat muncitoresc) pentru tratamentul s\xc4\x83u fa\xc8\x9b\xc4\x83 de personalul din agen\xc8\x9biile de pariuri. Au fost identificate \xc3\xaen special, practica de a expune angaja\xc8\x9bii la riscuri for\xc8\x9b\xc3\xa2ndu-i s\xc4\x83 lucreze singuri \xc3\xaen agen\xc8\x9bii \xc8\x99i de a solicita angaja\xc8\x9bilor s\xc4\x83 lucreze f\xc4\x83r\xc4\x83 a fi pl\xc4\x83ti\xc8\x9bi, dup\xc4\x83 terminarea programului de lucru._NEWLINE_\xc3\x8en noiembrie 2008, anali\xc8\x99tii UBS au remarcat ""\xc3\xaengrijorare"" cu privire la nivelul de \xc3\xaendatorare al Companiei, care se situa la peste 1\xc2\xa3 miliard \xc8\x99i care a fost comunicat\xc4\x83 ulterior ca fiind \xc3\xaen valoare de 1,5\xc2\xa3 miliarde. \xc3\x8en 2009, compania a lansat at\xc3\xa2t o emisiune de drepturi c\xc3\xa2t \xc8\x99i o emisiune de obliga\xc8\x9biuni corporatiste, \xc3\xaentr-un efort de a-\xc8\x99i restructura datoria._NEWLINE_Din 2001 p\xc3\xa2n\xc4\x83 \xc3\xaen 2009, William Hill i-a pl\xc4\x83tit lui George Howarth MP suma de 30.000\xc2\xa3 pe an pentru a ac\xc8\x9biona \xc3\xaen calitate de consilier parlamentar. \xc3\x8en timp ce se afla pe statul de plat\xc4\x83 la William Hill, acesta a prezentat amendamente la bugetul din 2003, propun\xc3\xa2nd niveluri mai stricte de taxare pentru schimburile de cote \xc3\xaentre persoane. Howarth \xc8\x99i-a p\xc4\x83r\xc4\x83sit func\xc8\x9bia \xc3\xaen urma scandalului cheltuielilor din 2009.\n_START_SECTION_\nSuportul de informa\xc8\x9bii al William Hill\n_START_PARAGRAPH_\nSite-ul web de \xc8\x99tiri al companiei ac\xc8\x9bioneaz\xc4\x83 ca un canal subsidiar pentru Sportsbook (pariuri sportive), oferind interviuri online sportive \xc8\x99i despre curse de cai, func\xc8\x9bionalit\xc4\x83\xc8\x9bi \xc8\x99i alt con\xc8\x9binut._NEWLINE_William Hill ofer\xc4\x83 o varietate de formate media interactive prin intermediul agen\xc8\x9biilor lor \xc8\x99i pe Internet. Un canal de curse de cai \xc3\xaen timp real, Radioul William Hill, exist\xc4\x83 de peste zece ani, transmi\xc8\x9b\xc3\xa2nd comentarii \xc3\xaen direct, \xc8\x99tiri \xc8\x99i avanpremiere. Diverse podcast-uri audio \xc8\x99i video pot fi desc\xc4\x83rcate at\xc3\xa2t de pe site-ul web de \xc8\x99tiri c\xc3\xa2t \xc8\x99i de pe iTunes. \xc3\x8en iunie 2010, William Hill s-a extins pentru a acoperi sectorul pariurilor sportive, prin \xc3\xaenfiin\xc8\x9barea postului de radio pe internet, In-Play Radio._NEWLINE_William Hill transmite zilnic \xc3\xaen agen\xc8\x9biile sale de pariuri din Marea Britanie - o premier\xc4\x83 \xc3\xaen promovarea jocurilor de noroc \xc8\x99i pariurilor, aceast\xc4\x83 transmisie este realizat\xc4\x83 \xc3\xaen direct, din studiourile din Leeds.\n_START_SECTION_\n\xc3\x8en afara Marii Britanii\n_START_PARAGRAPH_\n\xc3\x8en 2009, William Hill \xc8\x99i-a mutat divizia de online \xc8\x99i jocuri cu cote fixe \xc3\xaen Gibraltar, \xc3\xaen scopul eschiv\xc4\x83rii de la plata impozitelor. \xc3\x8en Gibraltar, William Hill este membru al Asocia\xc8\x9biei de Pariuri \xc8\x99i Jocuri de Noroc din Gibraltar. \xc3\x8en trecut, opera\xc8\x9biunea online a companiei \xc8\x99i-a avut sediul \xc3\xaen paradisul fiscal din Antilele Olandeze, p\xc3\xa2n\xc4\x83 c\xc3\xa2nd o modificare din 2007 a legii, a interzis companiilor din afara Zonei Economice Europene s\xc4\x83 \xc3\xae\xc8\x99i fac\xc4\x83 publicitate \xc3\xaen Marea Britanie._NEWLINE_\xc3\x8en martie 2009, William Hill a \xc3\xaenchis 14 dintre agen\xc8\x9biile sale din Republica Irlanda, cu pierderea a 53 de locuri de munc\xc4\x83. \xc3\x8en februarie 2010, a anun\xc8\x9bat c\xc4\x83 cele 36 de agen\xc8\x9bii r\xc4\x83mase \xc3\xaen Irlanda se afl\xc4\x83 ""sub observa\xc8\x9bie"", \xc3\xaen a\xc8\x99teptarea solu\xc8\x9bion\xc4\x83rii posibilei introduceri a unor jocuri mecanice controversate \xc3\xaen casele de pariuri din Irlanda._NEWLINE_William Hill s-a retras din Italia \xc3\xaen 2008, dup\xc4\x83 numai doi ani, un e\xc8\x99ec care a costat compania 1\xc2\xa3 milion sub form\xc4\x83 de investi\xc8\x9bii irosite. Asocierea \xc3\xaen participa\xc8\x9biune a companiei \xc3\xaen Spania, s-a \xc3\xaencheiat \xc3\xaen ianuarie 2010, partenerul Codere cump\xc4\x83r\xc3\xa2nd 50% din ac\xc8\x9biunile William Hill cu 1\xe2\x82\xac, dup\xc4\x83 ce ambele p\xc4\x83r\xc8\x9bi au investit ""ini\xc8\x9bial"" c\xc3\xa2te 10\xe2\x82\xac milioane \xc3\xaen aprilie 2008. William Hill a pierdut 11,6\xe2\x82\xac milioane \xc3\xaen 2008 \xc8\x99i 9,3\xe2\x82\xac milioane \xc3\xaen 2009 pentru riscurile asumate._NEWLINE_\xc3\x8en septembrie 2009, compania a participat la o licita\xc8\x9bie pentru prima licen\xc8\x9b\xc4\x83 de jocuri de noroc online \xc3\xaen India, exprim\xc3\xa2ndu-\xc8\x99i interesul de a intra pe pia\xc8\x9ba pariurilor din India prin intermediul regiunii himalaieze izolate, Sikkim._NEWLINE_\xc3\x8eniunie 2012, William Hill s-a extins \xc3\xaen Nevada, singurul stat din SUA care permite pariurile sportive cu drepturi depline, cump\xc4\x83r\xc3\xa2nd trei lan\xc8\x9buri de case de pariuri: Lucky\'s, Leroy\'s \xc8\x99i opera\xc8\x9biunile satelit ale Club Cal Neva, pentru suma de 53$ de milioane. La momentul respectiv, \xc3\xaen\xc8\x9belegerile \xc3\xaencheiate i-au oferit companiei controlul a 55% din loca\xc8\x9biile caselor de pariuri la nivelul statului, \xc8\x99i 11% din veniturile la nivelul \xc3\xaentregului stat. Toate cele trei lan\xc8\x9buri au fost redenumite sub numele de William Hill.\n_START_SECTION_\nSponsorizare\n_START_PARAGRAPH_\n\xc3\x8en 2007, William Hill a amenin\xc8\x9bat c\xc4\x83 \xc3\xae\xc8\x99i retrage sponsorizarea pentru diferite curse de cai, \xc3\xaen disputa lor cu TurfTV cu privire la cursele de cai. William Hill, care a fost cel mai puternic critic al TurfTV, a fost ulterior for\xc8\x9bat la o cedare umilitoare, abon\xc3\xa2ndu-se la canal \xc3\xaen ianuarie 2008._NEWLINE_\xc3\x8en august 2009, William Hill a devenit sponsorul de pe tricourile M\xc3\xa1laga CF, o echip\xc4\x83 de fotbal din Liga Spaniei._NEWLINE_Compania sponsorizeaz\xc4\x83 anual evenimentul William Hill Sports Book of the Year. Acest premiu este ""dedicat recompens\xc4\x83rii excelen\xc8\x9bei \xc3\xaen literatura sportiv\xc4\x83"".\n_START_SECTION_\nPublicitate\n_START_PARAGRAPH_\n\xc3\x8en mai 2008, Autoritatea pentru Standarde \xc3\xaen Publicitate (ASP) a interzis companiei William Hill s\xc4\x83 ruleze o reclam\xc4\x83 televizat\xc4\x83 considerat\xc4\x83 a fi ""comportament iresponsabil social tolerant \xc3\xaen materie de jocuri de noroc""._NEWLINE_\xc3\x8en octombrie 2009, ASP a interzis un poster \xc8\x99i un anun\xc8\x9b de pres\xc4\x83 la nivel na\xc8\x9bional, care promitea ""100\xc2\xa3 \xc3\x8eN PARIURI GRATUITE"". Anun\xc8\x9bul a fost considerat ""de natur\xc4\x83 s\xc4\x83 induc\xc4\x83 \xc3\xaen eroare"" \xc8\x99i o \xc3\xaenc\xc4\x83lcare a unui cod al Comitetului de Practic\xc4\x83 Publicitar\xc4\x83 cu privire la ""adev\xc4\x83r""._NEWLINE_\xc3\x8en martie 2010, un anun\xc8\x9b care afirma ""Cele mai bune pre\xc8\x9buri la William Hill CERTITUDINE"" a fost interzis de c\xc4\x83tre ASP. Acesta \xc3\xaenc\xc4\x83lcase mai multe coduri ale Comitetului de Practic\xc4\x83 Publicitar\xc4\x83, inclusiv pe cele cu privire la ""justificare"", ""adev\xc4\x83r"" \xc8\x99i ""onestitate""._NEWLINE_\xc3\x8en septembrie 2011, William Hill a realizat o reclam\xc4\x83 TV care prezenta melodia ""A Bit Patchy""._NEWLINE_\xc3\x8en decembrie 2012, anun\xc8\x9burile cu men\xc8\x9biunea ""Cele mai bune pre\xc8\x9buri la Cei mai buni cai"" \xc8\x99i ""Cele mai bune pre\xc8\x9buri la Cele mai bune echipe"" au fost interzise de c\xc4\x83tre ASP. \xc3\x8enc\xc4\x83lcaser\xc4\x83 mai multe coduri ale Comitetului de Practic\xc4\x83 Publicitar\xc4\x83, inclusiv pe cele referitoare la ""reclam\xc4\x83 \xc3\xaen\xc8\x99el\xc4\x83toare"", ""Justificare"" \xc8\x99i ""Compara\xc8\x9bii"". ASP a interzis de asemenea \xc8\x99i un anun\xc8\x9b diferit care pretindea ""Garantat cele mai bune cote"", pe motiv c\xc4\x83 ""induce \xc3\xaen eroare""_NEWLINE_.'